Өзбекстан АЭС салу үшін әзірге Ресеймен келісімге келуге дайын емес екенін мәлімдеді
"Өзбекстан АЭС салу үшін әзірге Ресеймен келісімге келуге дайын емес екенін мәлімдеді" | "https://abai.kz/post/118903"
TITLE: Өзбекстан АЭС салу үшін әзірге Ресеймен келісімге келуге дайын емес екенін мәлімдеді
URL: https://abai.kz/post/118903
META: "Өзбекстан АЭС салу үшін әзірге Ресеймен келісімге келуге дайын емес екенін мәлімдеді" | "https://abai.kz/post/118903"
DATE: 18.08.2020
AUTHOR(s): Abai.kz
TOTAL WORDS: 121
TEXT: Өзбекстан Атом электр станциясын (АЭС) салу үшін Ресеймен келісімге келуге әзір дайын емес деп мәлімдеді елдің энергетика министрі Шерзод Ходжаев. "Бізге, ия, келісім талаптары қанағаттандырады деп айту үшін біраз уақыт керек. Біз әзірге дайын емеспіз. Дегенмен, әрбір келіссөз сайын, өзбек тарабының талаптары орындалып келеді. Бірақ біз әлі де келісім талаптары өзгергенін қалаймыз", - деді министр жергілікті БАҚ-қа берген сұқбатында. 2018 жылдың 19 қазанында Өзбекстан мен Ресей президенттері Шавкат Мирзияев пен Владимир Путин Жызақта АЭС құрылысын символикалық түрде бастады деген түймені басқан еді. 2019 жылдың 3 қыркүйегінде "Росатом" басшысы Алексей Лихачев құрылысты 2020 жылы бастаймыз деп мәлімдеген. Бірақ кейін станция құрылысын бастау 2022 жылға шегерілгені белгілі болды. Қазір "Атомстройэкспорт" ресейлік компаниясы Өзбекстанда АЭС салу үшін инженерлік жұмыстың екінші кезеңін жүргізіп жатыр. Abai.kz
